钦定古今图书集成/明伦汇编/官常典/第249卷 > 《司空郑衮碑》潘岳
## 钦定古今图书集成/明伦汇编/官常典/第249卷 > 《司空郑衮碑》潘岳

陈谟台阶，翼和鼎实，显绩成于台省，清风畅于所莅，
故能“老安少怀，远至迩亲。凡厥缙绅之士，所以挹酌
洪流，含咀英芳者，犹旱苗之仰膏雨，湛露之晞朝阳
也。”铭曰：

于铄元侯，则天垂象。弘操岳峻，宇量深广。允恭克让，
宣哲清朗。有始有卒，可大可久。言由忠信，行履孝友。
“光光金貂，再冠其首。赫赫皇符，仍折其部。义格皇穹，
德冠群后。清风显烈，没而不朽。”